2019-02-12
14.3K
【放電好去處】九龍灣公園 x 超多滑梯 x 免費放電
其實香港仲有好多免費又好玩嘅放電場所,室內室外我都鍾意去。
今次我哋就去咗位於九龍灣嘅「九龍灣公園」,位置於九龍灣啟業邨及工廈中間。
離開公園,步行大概10-15分鐘就可以到達零碳天地或MegaBox。
市區嚟講公園嘅遊玩設施、空間都算大。
亦設有鞦韆區、幼兒區等不同嘅遊樂設施。公園滑梯超多,多到唔肯定自己有無數錯,公園入面大概有7條滑梯。
鞦韆區 - 有4個鞦韆供遊玩。
不過,呢到就無適合幼兒玩嘅安全鞦韆。
公園空間足夠,背後仲有商廈做背景,影相都幾靚呀~
公園嘅遊樂設施,有兩組較適合幼兒。
鋼網隧道,可訓練小朋友膽量及手腳。
同一組嘅遊戲,另一邊嘅設施。
而另一組我認為適合幼兒嘅遊戲,有兩組滑梯。
與聲音有關嘅遊戲
仲有望遠鏡遊戲
兩組滑梯組。
另外嘅設施,攀爬架/ 設施比較多,滑梯亦比較高身。
有普通拱形橋,亦有吊橋。
遊戲設施都係可以連接相通,滑梯超多嘅公園。
不少鍛鍊手、腳肌肉嘅遊戲設施。
呢個遊戲,和牛b都係第一次願意甩開我雙手自己行。
和牛b終於成功挑戰,鍛鍊眼、腳協調。
而公園我覺得最好玩就係呢條滑梯,入口係一齊,但係滑到底係分開嘅。
和牛b覺得超好玩,足足玩咗超過6次。
場內設施
公園內仲設有男、 女洗手間
前往方法
九龍灣港鐵站專線小巴51M或步行15分鐘。
溫馨提示
我哋當日係早上大概10時左右,陽光都好猛烈。
所以戶外活動,還是建議預先替小朋友搽上防曬、防蚊措施。
定時避太陽及飲足夠嘅水。
【九龍灣公園】
地址:九龍九龍灣啟禮道18號
【編按:以上內容為作者之個人意見及立場】